Jon Carin

**Jon Carin** (* 21. október 1964, New York, USA) je americký hudobník, spevák, skladateľ a producent. V 80. rokoch bol frontmanom skupiny Industry. Potom začal ako štúdiový hráč spolupracovať s rôznymi umelcami a výrazne sa od polovice 80. rokov podieľal na nahrávaní skupiny Pink Floyd, ako aj na sólových projektoch jej členov, Davida Gilmoura, či Rogera Watersa.

## Hudobná kariéra
Carinova profesionálna hudobná kariéra sa začala začiatkom 80. rokov 20. storočia, kedy sa stal členom popovej skupiny Industry.  V tejto kapele bol Carin spevákom a hral na klávesové nástroje.  Skupina Industry okrem niekoľkých EP a singlov vydala v roku 1984 svoj jediný štúdiový album *Stranger to Stranger*. Ešte v tom istom roku sa kapela rozpadla a Carin bol oslovený producentom Industry, Rhettom Daviesom, na spoluprácu pri nahrávaní Ferryho albumu *Boys and Girls*. V roku 1985 sa Carin s Brianom Ferrym zúčastnili koncertu Live Aid, kde sa Jon na spoločnom vystúpení zoznámil s gitaristom a spevákom skupiny Pink Floyd, Davidom Gilmourom.

V druhej polovici 80. rokov Jon Carin začal spolupracovať s kapelou Pink Floyd. Ako klávesista sa od roku 1986 podieľal na nahrávaní ich prvého albumu po odchode Rogera Watersa, *[[A Momentary Lapse of Reason]]* (1987). Je spoluautorom skladby „Learning to Fly“. V rokoch 19871990 hral so skupinou Pink Floyd na všetkých koncertných turné. Nahrávky z turné vyšli v roku 1988 na koncertnom albume *[[Delicate Sound of Thunder]]*. V roku 1992 sa zúčastnil nahrávnia soundtracku k filmu *[[La Carrera Panamericana]]*. Carin spolupracoval v roku 1994  so skupinou aj na ich albume *[[The Division Bell]]* a účinkoval na následnom turné, z ktorého vyšiel v roku 1995 (CD), respektíve v roku 2005 (DVD) koncertný projekt *[[Pulse (album, Pink Floyd)|Pulse]]*.

V lete 1996 hral na koncerte v Hyde Parku Carin s kapelou The Who. Predviedli na ňom spolu živé prevedenie rockovej opery *[[Quadrophenia]]*. Po tejto akcii nasledovalo turné, ktoré sa konalo v rokoch 19961997. Jon Carin sa podieľal aj na koncerte, ktorý dňa 16. augusta 1998 usporiadal gitarista The Who, Pete Townshend a ktorý neskôr vyšiel na koncertnej nahrávke *A Benefit for Maryville Academy*. V októnri roku 2001 spolu s The Who vystúpil na podajtí The Concert for New York City, ktoré bolo poctou pre tých čo zahynuli počas teroristických útokov 11. septembra toho istého roku. V januári 2002 vyšli nahrávky z tejto akcie na CD a aj na DVD. Jon Carin sa aktívne podieľal na viacerých benefičných akciách pod záštitou Amnesty International, Greenpeace, či štyri sezóny pre Hope for fundraising events. Bol sprievodným hudobníkom vystúpení umelcov ako sú Seal, Elvis Costello, The Chieftains, Spinal Tap a s mnohými inými. S Rogerom Watersom a Eddie Vedderom Carin vytúpil na podujatí nazvanom "12 12 12", ktoré sa 12. decmbra 2012 konalo na pamiatku obetí hurikánu Sandy.

Spolu s frotmanom kapely The Psychedelic Furs, Richardom Butlerom, nahral Carin jeho eponymný album na ktorý napísal, zaranžoval a nahral všetky inštrumentálne party. Na nahrávaní sa podieľala aj ako technik a producent. Celú prácu na tomto projekte oficiálne venoval svojmu otcovi, Dr. Arthurovi A. Carinovi.

Na prelome 20. a 21. storočia sa Jon Carin spojil s Rogerom Watersom. Účinkoval v rokoch 19992002 na jeho turné, z ktorého bola v roku 2000 vydaná koncertná nahrávka *[[In the Flesh: Live|In the Flesh]]*. Jon Carin je jedným z mála hudobníkov, ktorí hrali odchode zo skupiny s Rogerom Watersom, ako aj so skupinou Pink Floyd.

V roku 2005 bol Jon Carin jedným z účastníkov reunionu vtedajšej zostavy Pink Floyd s Rogerom Watersom. Bolo to v rámci akcie Live 8 na koncerte v Hyde Parku. V roku 2006 hral s Gilmourom na turné On an Island Tour. V roku 2008 vyšiel z tohto podujatia koncertný album *[[Live in Gdańsk]]*. Zároveň medzi rokmi 20062013 koncertoval opäť s Rogerom Watersom: absolvoval s ním turné The Dark Side of the Moon Live (20062008) a The Wall Live (20102013).

V roku 2014 Jon Carin účinkoval na sérii koncertov Before the Dawn v  Hammersmith Apollo, ktorá bola prvou koncertná akciou Kate Bush usporiadanou po 35&nbsp;rokoch. Lístky na túto akciu boli vypredané za 15&nbsp;minút.

## Vybraná diskografia
;Industry
* *State of the Nation* (EP)
* *Stranger to Stranger*
;Pink Floyd
* *[[A Momentary Lapse of Reason]]*
* *[[Delicate Sound of Thunder]]*
* *Knebworth '90*
* *[[La Carrera Panamericana]]* (soundtrack filmu)
* *[[Shine On (album, Pink Floyd)|Shine On]]*
* *[[The Division Bell]]*
* *[[Pulse (album, Pink Floyd)|Pulse]]*
* **
* *[[Oh, by the Way]]*
* *[[The Best of Pink Floyd: A Foot in the Door]]*
* *[[The Endless River]]*
;;Roger Waters
;* *[[In the Flesh: Live|In the Flesh Live]]*
;* *[[Flickering Flame: The Solo Years Volume 1|Flickering Flame: The Solo Years Vol. 1]]*
;* *[[Live Earth]]*
;* *[[12-12-12: The Concert for Sandy Relief]]*
;;David Gilmour
;* *[[On an Island]]*
;* *[[Remember That Night|Remember That Night: Live at Royal Albert Hall]]* (DVD)
;* *[[Live in Gdańsk]]*
;The Who
* *[[The Concert for New York City#CD release|The Concert for New York City]]* [Disk 2, skladby 2-4] (2001)
* *[[Amazing Journey: The Story of The Who (soundtrack)|Amazing Journey: The Story of The Who]]* [Skladba 14] (2008)
* *Tommy and Quadrophenia Live*
;;Pete Townshend
* *[[A Benefit for Maryville Academy]]*
* *Lifehouse*
;Richard Butler
* *Richard Butler*
;Trashmonk
* *Mona Lisa Overdrive*
;Dream Academy
* *A Different Kind Of Weather*
* *Somewhere in the Sun ... Best of the Dream Academy*
;Martha Wainwright
* *Martha Wainwright*
;Bryan Ferry
* *Boys and Girls*
* *[[Live Aid]]*
* *More Than This: the Best of Bryan Ferry & amp; Roxy Music*
;Soul Asylum
* *Candy From A Stranger*
* 'Black Gold: The Best of Soul Asylum
;The Psychedelic Furs
* *Midnight To Midnight*
* *Pretty In Pink*
* *All Of This And Nothing*
;Gipsy Kings
* *Compas*
;David Broza
* *Night Dawn, The UNPUBLISHED Poetry of Townes Van Zandt*
;Taylor Barton
* *Spiritual Gangster*
;Fields of the Nephilim
* *Elizium*
;Kashmir
* *The Good Life*

## Externé odkazy
* Oficiálne stránky
* Rozhovor s Jonom Carinom, brain-damage.co.uk

## Zdroj

## Iné projekty

Kategória:Heavymetaloví klávesisti USA
Kategória:Heavymetaloví gitaristi USA
Kategória:Heavymetaloví speváci USA
Kategória:Rockoví klávesisti USA
Kategória:Rockoví gitaristi USA
Kategória:Rockoví speváci USA
Kategória:Skladatelia modernej hudby USA
Kategória:Hudobní producenti USA
Kategória:Osobnosti z New Yorku